**ZÁPIS DETÍ DO MATERSKEJ ŠKOLY BÁTOROVÁ NA ŠKOLSKÝ ROK 2022/2023**

Materská škola Bátorová, v zmysle zákona MŠ SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov oznamuje, že zápis do materskej školy sa uskutoční **v budove MŠ Bátorová**, Hlavná 88, 99126 Nenince dňa:

**13.mája od 7.30 hod. do 14.30 hod.**

**KRITÉRIÁ PRIJÍMANIA:**
**Prednostne sa zo zákona prijímajú deti:**

* pre ktoré je plnenie predprimárneho vzdelávania povinné, t. j. ktoré do **31. augusta 2022 dovŕšia päť rokov veku,**
* ktoré **pokračujú v plnení povinného predprimárneho vzdelávania** – deti, **ktoré dovŕšia šiesty rok veku a nedosiahli školskú spôsobilosť** (na základe písomného ohlasu príslušného zariadenia výchovného poradenstva a prevencie, všeobecného lekára pre deti a dorast s informovaným súhlasom zákonného zástupcu, podľa miesta trvalého bydliska,
* ak **nedovŕši piaty rok veku do 31. augusta 2022** môže byť **výnimočne prijaté na povinné predprimárne vzdelávanie v MŠ** (na predčasné plnenie povinného predprimárneho vzdelávania môže byť dieťa prijaté na základe žiadosti zákonného zástupcu s predložením súhlasného vyjadrenia príslušného zariadenia výchovného poradenstva a prevencie
a súhlasným vyjadrením všeobecného lekára pre deti a dorast)

**Ostatné podmienky prijímania detí:**

V prípade zvýšeného záujmu zákonných zástupcov o prijatie detí do materskej školy, riaditeľka MŠ pri prijímaní uprednostní deti:
- pre ktoré je plnenie predprimárneho vzdelávania povinné, podľa miesta trvalého bydliska (spádová materská škola),
- ktoré pokračujú v plnení povinného predprimárneho vzdelávania,
- ktoré dovŕšili tretí rok veku do **31. augusta 2022**

Deti po dovŕšení 2. roku veku môžu byť prijaté len vtedy, ak sú vytvorené vhodné materiálne, personálne a iné potrebné podmienky – upevnené stravovacie návyky, a základné hygienické návyky .

Riaditeľ MŠ rozhodne o prijatí najneskôr do **15. júna 2022**.

 **NA ZÁPIS SI PRINESTE:**

* **Žiadosť o prijatie dieťaťa do materskej školy**, potrebné je pravdivo vyplniť všetky údaje. Neúplne vyplnené žiadosti nebudú akceptované. Za správnosť a pravdivosť údajov zodpovídá zákonný zástupca, ktorý žiadosť podáva. V prípade poskytnutia nepravdivých údajov môže
byť dieťa z MŠ počas adaptačného pobytu kedykoľvek vylúčené (žiadosť je k dispozícii na wbovej stránke Obce Bátorová, viď. Príloha.
* Dôležité je vyplniť všetky údaje a podpísať oboma zákonnými zástupcami.
* **Lekárom potvrdenú zdravotnú spôsobilosť a údaj o povinnom očkovaní.**
* **Ak ide o dieťa so špeciálnymi výchovno-vzdelávacími potrebami, potrebné je předložit k žiadosti vyjadrenie príslušného zariadenia výchovného poradenstva a prevencie.**

**AKO ODOVZDAŤ ŽIADOSŤ:**
- Osobne v budove MŠ Bátorová poverenému zamestnancovi MŠ v termíne: **13. mája od 7.30 hod. do 15.30 hod.**

**Podpisy oboch zákonných zástupcov:**
Podľa § 144 a školského zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti, vyžaduje podpis oboch zákonných zástupcov dieťaťa. Podpis oboch zákonných zástupcov dieťaťa sa
nevyžaduje, ak:
- jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad neoverenou kópiou rozhodnutia súdu),
- jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad potvrdením od všeobecného lekára zákonného zástupcu, ktorý nie je schopný sa podpísať),
- vec neznesie odklad, zadováženie súhlasu druhého rodiča je spojené s ťažko překonatelnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje nie je explicitne určený, túto skutočnosť je možné preukázať napríklad písomným vyhlásením,
- zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke MŠ.

**ROZHODNUTIA O PRIJATÍ / NEPRIJATÍ:**

Písomné rozhodnutie o prijatí alebo neprijatí dieťaťa na predprimárne vzdelávanie v MŠ odošle poverená riaditeľka MŠ zákonným zástupcom detí **najneskôr do 15.06. 2022.**

Podľa § 144a školského zákona v znení účinnom od 1. januára 2022 sa rozhodnutia o prijatí alebo o neprijatí dieťaťa na predprimárne vzdelávanie do MŠ doručujú obom zákonným zástupcom dieťaťa.

Ak sa tak dohodnú zákonní zástupcovia, rozhodnutie možno doručiť len jednému z nich. Túto vzájomnú dohodu deklarujú zákonní zástupcovia písomným vyhlásením podľa § 144a ods. 4 školského zákona, ktoré doručia riaditeľke MŠ.

Ak je na žiadosti uvedená doručovacia adresa len jedného zákonného zástupcu, riaditeľka MŠ nie je povinná druhú doručovaciu adresu zisťovať a rozhodnutie ňou vydané sa doručuje len na známu doručovaciu adresu. Ak majú obajav zákonní zástupcovia rôznu doručovaciu adresu, rozhodnutie sa
doručuje každému zákonnému zástupcovi osobitne.

**ČO BY MALO DIEŤA ZVLÁDNUŤ PRED NÁSTUPOM:**
- zaobísť sa na kratší čas bez blízkej osoby,
- vychádzať s inými deťmi, vedieť sa deliť s ostatnými,
- musí mať základy samoobslužných návykov ako sú obliekanie, obúvanie, stolovanie, samostatne jest a piť,
- hygienické návyky, používanie WC , umývanie a utieranie rúk, používanie vreckovky,
- vedieť komunikovať,
- má si poznať svoje veci (u najmenších je vhodné označiť veci – častokrát majú deti rovnaké oblečenie, topánky...aby nedošlo k zámene).